Ryan Gosling

She aghteyr Canadagh eh Ryan Thomas Gosling (ruggit er 12 Sauin 1980). Ta enney mie er son e phaartyn ayns shaanraghyn eigsoylagh ayns scannaneyn seyrey as obbraghyn voish seyrlannyn mooarey, as ta ny scannaneyn echey er ny chosney stiagh ny smoo na 1.9 villoon USD. T'eh er ny chosney stiagh ram accolaidyn, goaill stiagh Aundyr Golden Globe, as enmyssaghtyn da daa Aundyr Academy as Aundyr BAFTA.

Va Gosling ruggit as troggit 'sy Chanadey, as haink foaynoo mooar er tra v'eh 13 bleeaney d'eash as eh ny aghteyr paitçhey er The Mickey Mouse Club (1993–1995) liorish y Disney Channel, as hie eh er oaie cloie ayns claareeyn lught-thie elley, goaill stiagh Are You Afraid of the Dark? (1995) as Goosebumps (1996). V'eh yn chied phaart scannane echey na'n paart raad chloie eh Ewagh noa-Natseeagh ayns The Believer (2001), as hooar eh staydys roltag tra chloie eh 'sy drama romansagh The Notebook (2004).

Chloie Gosling ayns shiartanse dy ghramaghyn seyrey mooar-voyllit, goaill stiagh Half Nelson (2006), Lars and the Real Girl (2007), as Blue Valentine (2010). Chloie eh ayns tree scannaneyn mooarey ayns 2011; yn aittys romansagh Crazy, Stupid, Love, y drama politickagh The Ides of March, as y drama jantys Drive. Erreish da stiurey yn scannane Lost River (2014), y chied echey myr stiureyder, chloie Gosling 'sy ghrinderys argidoil The Big Short (2015) as 'sy scannane kiaullee romansagh La La Land (2016). Haink tooilley moylley 'sy scannane craueagh far-skeealaght heanse Blade Runner 2049 (2017) as 'sy scannane beashnyssagh First Man (2018).

Skeayll e vann, Dead Man's Bones, nyn gied albym hene-enmyssagh as hie ad er turrys er feie America Hwoaie ayns 2009. She co-hellooder y thie bee Maroccagh, Tagine, ayns Beverly Hills, California t'eh. She pohllder PETA, Invisible Children, as Enough Project t'eh, as shimmey troailtys ren eh dys Shad, yn Oogandey, as y Chongo hiar son dooishtid ny troddanyn t'ayn 'syn ard shen y chur roish sooillyn y theihll. Ta cleuinys ec Gosling eddyr eh as Eva Mendes, as ta daa vac oc.

Kianglaghyn magh




Ronney:Ruggyryn 'sy vlein 1980
Ronney:Feallee vio
Ronney:Gienteyderyn fillym firryn Canadagh
Ronney:Gienteyderyn fillym ass Ontario
Ronney:Kiaulleyderyn craa-chiaull çheerey Canadagh
Ronney:Kiaulleyderyn craa-chiaull heyr Canadagh
Ronney:Kiaulleyderyn ass Ontario
Ronney:Kiaulleyderyn firryn Canadagh
Ronney:Aghteyryn fillym firryn Canadagh
Ronney:Aghteyryn çhellveeish firryn Canadagh
Ronney:Aghteyryn goo firryn Canadagh
Ronney:Aghteyryn ass Ontario
Ronney:Canadee jeh sluight Sostynagh
Ronney:Canadee jeh sluight Frangagh
Ronney:Canadee jeh sluight Germaanagh
Ronney:Canadee jeh sluight Yernagh
Ronney:Canadee jeh sluight Albinagh
Ronney:Miallee Chanadagh
Ronney:Oastaneyryn Canadagh
Ronney:Stiureyderyn fillym firryn Canadagh
Ronney:Stiureyderyn fillym ass Ontario
Ronney:Feallee ass London, Ontario
Ronney:Feallee ass Burlington, Ontario
Ronney:Feallee ass Cornwall, Ontario